|  |  |
| --- | --- |
|  | PATVIRTINTA |
|  | Tauragės vaikų reabilitacijos centro-mokyklos |
|  | „Pušelė“ direktoriaus  |
|  | 2024 m. sausio d. įsakymu Nr. ĮE- |

**TAURAGĖS VAIKŲ REABILITACIJOS CENTRO-MOKYKLOS „PUŠELĖ“**

**2024 METŲ VEIKLOS PLANAS**

**I. BENDROSIOS NUOSTATOS**

1. Tauragės vaikų reabilitacijos centro-mokyklos „Pušelė“ 2024 metų veiklos planas parengtas, atsižvelgus į 2022–2024 metų mokyklos strateginį veiklos planą, bendruomenės poreikius.

2. 2024 metų mokyklos veiklos planas nustato metinius mokyklos tikslus ir uždavinius, apibrėžia prioritetus ir priemones uždaviniams vykdyti.

3. Metinį planą įgyvendins mokyklos administracija, pedagoginiai ir kiti švietimo procese dalyvaujantys specialistai, nepedagoginiai darbuotojai, ugdytiniai ir jų tėvai.

**II. 2023 METŲ VEIKLOS PLANO ĮGYVENDINIMO ANALIZĖ**

**Mokyklos pristatymas:**

Tauragės vaikų reabilitacijos centras-mokykla „Pušelė“ (toliau – mokykla), Stoties g. 25A, LT-72303 Tauragė, adresas internete [www.vrcmpusele.lt](http://www.vrcmpusele.lt/) , el. paštas info@vrcmpusele.lt

**Mokyklos vizija –** mokykla, kurioje auga kiekvienas.

Tauragės vaikų reabilitacijos centras-mokykla „Pušelė“ – šiuolaikiška, atvira kaitai ugdymo įstaiga, kurioje kiekvienam sudarytos galimybės augti ir patirti sėkmę.

**Mokyklos misija** – skatinti visokeriopą mokyklos bendruomenės narių tobulėjimą, puoselėti bendražmogiškąsias vertybes siekiant, kad kiekvienas Vaikas auklėtųsi kaip Kilnus Žmogus ir Kilni Siela, tobulėtų dvasiškai ir etiškai, įvaldytų žinias, plečiančias jo sąmonę, kreipiančias kurti ir auginti gėrį, mylėtų Tėvynę, vertintų ir tausotų savo tautos ir žmonijos ilgaamžę kultūrą**.**

**Mokyklos vertybės –** Atvirumas. Atsakomybė. Pagarba ir Meilė. Tobulėjimas. Darna.

**2022–2024 m. strateginiai tikslai:**

1. Gerinti ugdymo kokybę siekiant kiekvieno mokinio pažangos.

2. Tobulinti, modernizuoti ugdymo aplinką.

3. Stiprinti kūrybiškos, pozityvios, bendradarbiaujančios bendruomenės kultūrą.

**Ugdytinių skaičius rugsėjo 1 dienos duomenimis:**

|  |  |  |
| --- | --- | --- |
|  | **2022 m.** | **2023 m.** |
| Bendras vaikų skaičius | 195 | 187 |
| Iš jų: |  |  |
| Ikimokyklinis ugdymas | 173 (24 spec. por.) | 162 (24 spec. por.) |
| Priešmokyklinis ugdymas | 1 (spec. por.) | 4 (spec. por.) |
| Specialiosios (lavinamosios) klasės | 21 | 21 |

**Darbuotojų skaičius:**

|  |  |  |  |
| --- | --- | --- | --- |
| Mokyklos darbuotojų skaičius | Bendras darbuotojų skaičius | Pedagoginiaidarbuotojai | Nepedagoginiai darbuotojai |
| 72 | 36 | 36 |

Pedagoginių darbuotojų išsilavinimas: 24 pedagogai turi aukštąjį universitetinį išsilavinimą, 12 – aukštąjį koleginį ar jam prilygintą išsilavinimą. 4 pedagogai turi magistro kvalifikacinį laipsnį.

Pedagoginių darbuotojų kvalifikacija: 7 mokytojai metodininkai, 25 vyresnieji mokytojai, 4 mokytojai.

2023 m. prioritetai:

* Dėmesys kiekvieno poreikiams.
* Patirtinis mokymasis, STEAM veikla.
* Sveikatos stiprinimas (socialinė-emocinė ir fizinė sveikata).
* Tautiškumo, pilietiškumo ugdymas.

2023 metais buvo iškelti šie tikslai ir uždaviniai:

1 Tikslas. Sudaryti sąlygas kokybiškam ikimokyklinio, priešmokyklinio ir specialiojo ugdymo programų įgyvendinimui.

1.1. Uždavinys. Vykdyti ugdymo programas, atsižvelgiant į individualius vaikų poreikius ir galimybes.

1.2. Uždavinys. Plėtoti inovatyvų, kontekstinį ugdymą, STEAM.

1.3. Uždavinys. Ugdyti vaikų gamtamokslinį ir ekologinį raštingumą.

1.4. Uždavinys. Kurti funkcionalią ugdymo(si) aplinką.

2 Tikslas. Stiprinti bendruomeniškumą ir socialinę partnerystę

2.1. Uždavinys. Tobulinti bendradarbiavimu grįstą įstaigos veiklą.

2.2 Uždavinys. Sudaryti sąlygas pedagogų kompetencijų plėtotei bei lyderystei.

2.3. Uždavinys. Stiprinti socialinę partnerystę.

**1 Tikslas. Sudaryti sąlygas kokybiškam ikimokyklinio, priešmokyklinio ir specialiojo ugdymo programų įgyvendinimui**.

* 1. **Uždavinys. Vykdyti ugdymo programas, atsižvelgiant į individualius vaikų poreikius ir galimybes.**

Siekdami įgyvendinti šį uždavinį, skyrėme dėmesio ugdymo personalizavimui, sistemingam ugdymo turinio atnaujinimui, ugdomosios medžiagos diferencijavimui ir individualizavimui, atsižvelgiant į gabių ir specialiųjų poreikių turinčių mokinių poreikius. Nuolat buvo stebima mokinių pažanga. 2 k. per metus vertinami vaikų pasiekimai. Mokinių, turinčių SUP, rezultatai 2 kartus per metus buvo aptariami VGK ir Mokytojų tarybos posėdžiuose. 90 proc. mokinių, turinčių SUP, buvo teikiama kvalifikuota švietimo specialistų (logopedo, spec. pedagogo, judesio korekcijos mokytojo) pagalba. 90 proc. stebimų veiklų buvo vykdomas ugdymo personalizavimas.

Siekiant stiprinti emocinę ir fizinę vaikų sveikatą 12 grupių/klasių buvo sukurta struktūruota aplinka, 10 grupių įsigijus priemonių (nusiraminimo rinkiniai, sėdmaišiai) įrengtos nusiraminimo erdvės. Dviejose grupėse buvo vykdoma socialinio emocinio ugdymo programa „Zipio draugai“ („Žirniukų“, „Naminukų“ gr.), 3 – „Kimochis“ („Saulyčių“, „Gintarėlių“, „Boružiukų“ gr.). Suorganizuoti savaitės be patyčių renginiai, Tolerancijos diena, paminėta Autizmo supratimo diena, Dauno sindromo diena, vyko renginiai Tarptautinei neįgaliųjų dienai paminėti. Ugdymui buvo naudojama sensomotorinė aplinka.

Aktyviai buvo dirbama sveikos gyvensenos įgūdžių formavimo kryptimi. SSGG planas buvo įgyvendintas 95 proc. vykdoma jo analizė ir aptarimas. Kryptingai buvo organizuojamos kūno kultūros pamokėlės, kurias vykdė mokytojai specialistai. Mokykloje buvo įgyvendinti sveikatą stiprinantys grupių/klasių projektai, renginiai, pramogos, sveiko maisto dienos.

Siekiant suteikti vaikams saviraiškos galimybių, buvo vykdomos 7 neformaliojo švietimo programos. Mokslo metų pabaigoje buvo analizuojamas NŠ programų veiksmingumas bei poreikis.

Į neformaliojo švietimo veiklas buvo įtraukta 60 proc. mokinių.

Mokinių kalbinių-komunikacinių gebėjimų lavinimui buvo organizuojamos veiklos grupėse: vaidybiniai-siužetiniai žaidimai, 1–2 kartus per savaitę kuriama kūrybiniams žaidimams palanki aplinka Nepakankamai buvo išnaudojamos galimybės organizuoti vokalinius pratimus artikuliacijai, dikcijai lavinti naudoti muzikinių ir kūrybinių užsiėmimų metu.

Logopedė L. Nikelienė ir judesio korekcijos mokytoja A. Stoškutė organizavo tikslingas valandėles, rankų smulkiųjų plaštakos raumenų mankštos pratimus, vaikams su nustatytais kalbos ir komunikacijos sutrikimais. Priemonė „Bendraukime paveikslėliais“ buvo naudojamos 5 grupėse/klasėse.

Mokykloje buvo organizuota meninės raiškos savaitė „Vaikai vaidina vaikams“.

* 1. **Uždavinys. Plėtoti inovatyvų, kontekstinį ugdymą, STEAM.**

Siekdami užtikrinti prasmingą, patyrimine veikla grįstą ugdymą skyrėme dėmesio šių veiklų organizavimui kasdienėje veikloje. Stebėtų veiklų analizė parodė, kad į grupių/klasių ugdymo procesą sėkmingai diegiami STEAM elementai bei inovatyvios veiklos (80 proc. veiklų). Dalis mokytojų patobulino mokytojų kompetencijos IKT naudojimo ugdymo procese. STEAM veiklų planas įgyvendintas 100 proc. 80 proc. mokytojų organizavo atviras veiklas/pamokas taikydami inovatyvius ugdymo metodus. Ugdymo procese buvo taikomi metodinės medžiagos „Žaismė ir atradimai“ rekomendacijos (projekto „Inovacijos vaikų darželyje“ veiklų įtraukimas į ugdymo procesą).

Buvo siekiama, kad mokytojai ugdymui pasirinktų įvairias veiklas ne mokyklos grupės ar klasės erdvėse. Pasiekta, kad vidutiniškai mokytojai per metus suorganizavo po 3–4 netradicines veiklas/pamokas įvairiose mokyklos erdvėse, kiemo teritorijoje, taip pat įvairių išvykų metu. Iš viso suorganizuotos 89 netradicinės veiklos. Įvyko 43 išvykos į įvairias Tauragės miesto, rajono bei šalies vietoves: į Tauragės STEAM centrą, Norfos parduotuvę, taromatą, kepyklėlęNorkaičių tradicinių amatų ir etnokultūros centrą, Taurų parką, Tauragės regiono atliekų tvarkymo centrą, Tauragės krašto muziejų ir kultūros centrą, Tauragės bibliotekos vaikų literatūros skyrių, Pagėgių M. Jankaus muziejų, D. Poškos Baublių muziejų, S. Klymanto sodybą, sulčių spaudyklą „Obuoliukas“, įvairius gamtos objektus. Ekskursijos elektrobusu į vėjo elektrinių parką ir po Tauragės miestą. Buvo suorganizuota 2 netradicinio ugdymo dienos (lipdymo, išmanioji dienelė). Aktyviai ugdymui buvo išnaudojamos turimos lauko erdvės (ekologinis daržas „Žalia pėda“, „Basakojų pieva“, lauko virtuvėlės, lauko klasė ir kt.). Suorganizuotos 7 STEAM veiklų savaitės „Ledų mozaika“, „Namai, namučiai. Mūsų miestas Tauragė“, „Pilnos kišenės margučių“, „Mano šeima“, „Vaisių ir daržovių draugystė“, „Diena ir naktis“, „Kalėdinės dirbtuvės“.

Mokykloje vyko aktyvi projektinė veikla, įgyvendinami į vaikų savitumą, poreikius, turimą patirtį bei gebėjimus orientuoti grupių, įstaigos metiniai ir tęstiniai projektai. Kiekviena grupė/klasė parengė arba dalyvavo kitų parengtame bent viename projekte (90 proc. mokinių įtraukiami į projektinę veiklą). Parengta ir įgyvendinta mokinių vasaros užimtumo programa „STEAM vasara-3“ (3000 Eur.), kurioje dalyvavo 65 mokiniai. Dalyvauta edukacinėse programose Norkaičių tradicinių amatų centre, Tauragės muziejuje, Pagramančio regioniniame parke,Vinetu kaime ir pan.

 Didelis dėmesys buvo skiriamas vaikų fizinės, o kartu ir emocinės, sveikatos stiprinimui. Buvo vykdomi respublikiniai projektai „Lietuvos mažųjų žaidynės 2023“ (organizatorius – RIUKKPA), „Futboliukas 2023“, „Playmakers“ (koordinatorius – Lietuvos masinio futbolo asociacija bei Walt Disney company), „Olimpinis mėnuo 2023“ (LTEAM). Aktyviai dalyvauta „Europos judumo savaitės“ renginiuose.

Mokyklos komanda suorganizavo Tauragės miesto ikimokyklinio ugdymo įstaigų mokinių šventę „Vaikystės kiemas“, skirtą tarptautinei vaikų gynimo dienai bei Tauragės – Lietuvos kultūros sostinės – metų paminėjimui. Dalyvavo komandos iš Tauragės miesto ikimokyklinių ugdymo įstaigų.

Mokykloje suorganizuota respublikinė metodinė-praktinė konferencija „Pažink. Atrask. Patirk.– II“, skirta dalintis gerąja patirtimi taikant patirtinio ugdymo(si) idėjas. Buvo skaityti 9 pranešimai, pravestos 4 meistriškumo pamokos ir eksponuojamos dviejų ikimokyklinio ugdymo mokytojų darbų parodos („Lietuvaitės“ ir „Akimirkos“).

**1.3. Uždavinys. Ugdyti vaikų gamtamokslinį ir ekologinį raštingumą.**

Siekiant ugdyti mokyklos bendruomenės sąmoningumą, kurti sveiką bei darnią aplinką, buvo sudarytas Gamtosauginis komitetas (pirmininkė – Ligita Macijauskaitė), sudarytas 2023 m. Gamtosauginio ugdymo veiklos planas. 2023 metų laikotarpiu įgyvendinta nemažai veiklų, akcijų, idėjų, įtraukiant mokyklos ir net miesto bendruomenę į mūsų aplinkos išsaugojimą, atliekų rūšiavimą, antrinių žaliavų panaudojimą, sąmoningą vartojimą, vertybinių nuostatų plėtojimą ir brandžių asmenybių auginimą.

Vaikai ištisus metus mokėsi teisingai rūšiuoti (grupėse yra rūšiavimo dėžės), kūrybiškai panaudoti antrines žaliavas, nereikalingus daiktus, gaminant darbelius, o mokytojams – kuriant metodines priemones.

Grupės ir klasės dalyvavo mokyklos ir respublikiniuose ekologiniuose projektuose bei konkursuose: „Žalioji pėda“ ir „Žaliuojanti Lietuva“ („Širdukų“ grupė), „Žalia Tauragė“ ir „Aš pilietiškas“ („Žirniukų“ grupė), „Mano žalioji palangė“ („Draugų“ klasė). Ikimokyklinio ugdymo grupė „Lineliai“ įgyvendino grupės ilgalaikį projektą „Lino kelias“.

Specialiosios (lavinamosios) klasės „Bičiuliai“ ir „Draugai“ nuotoliniu būdu dalyvavo 10 „Žaliojo taško“ nemokamų edukacijų ciklo „Žaliasis raštingumas’23“ organizuojamų kūrybinių dirbtuvių ir paskaitų. Keturios ikimokyklinio ugdymo grupės: „Saulytės“, „Širdukai“, „Naminukai“ ir „Varpeliai“, susitiko su Tauragės regiono atliekų tvarkymo centro darbuotojais ir dalyvavo Atliekų rūšiavimo pamokėlėse. „Žirniukų“ grupės vaikai lankėsi UAB Tauragės regiono atliekų tvarkymo centre (TRATC), susipažino su centro veikla.

Mokykloje buvo suorganizuotos dvi teminės ekologinės savaitės: „Namai namučiai, mūsų miestas Tauragė“ (vaikai su tėveliais iš antrinių žaliavų kūrė Lietuvos pilis) bei „Keliauju žaliuoju takeliu“ (kūrybinų darbų paroda iš kartoninių dėžių ,,Mano žalias miestas – Tauragė“).

Organizuotos akcijos: Inkilų kėlimo akcija, „Pasodinkime mokyklai gėlę“, 2 šiukšlių rinkimo akcijos. Akcijos „Nešiukšlink savo miesto!“ metu „Saulyčių“, „Žirniukų“ grupių bei specialiųjų (lavinamųjų) klasių vaikai mieste tauragiškiams dalijo skrajutes bei šiukšlių maišus skatindami rūpintis švara savo mieste, buvo išdalinta 120 skrajučių ir šiukšlių maišų. Ši akcija „Žaliųjų idėjų festivalio ‘23“ metu buvo apdovanota paskatinamuoju prizu, mokyklai įteikta aplinkos ministro padėka.

Globojome paukštelius žiemą, mokyklos teritorijoje yra pakabintos lesyklos. Buvo paminėta Pasaulinė gyvūnų diena, vaikai pasidžiaugė mokytojos M. Gečienės atsivežtais augintiniais (triušiais ir dekoratyvinėmis vištomis). Specialiųjų (lavinamųjų) klasių mokiniai surengė savo piešinių parodą „Gyvūnai – mano draugai“.

Grupės „Naminukai“ vaikai dalyvavo projekte „LEGO Discovery“, dirbo su STEAM parku, žinias įtvirtino Tauragės STEAM atviros prieigos centre susipažindami su atsinaujinančios energijos išteklių (saulės, vėjo) panaudojimu, taip pat Vėjo jėgainių parke dalyvavo edukacijoje “Vėjo spalva – žalia“. Vaikai į dalį išvykų keliavo miesto elektrobusais.

Vyko tradicinis renginys „Augink mane savo pavyzdžiu 2023“, vaikai kartu su savo tėveliais bei mokyklos darbuotojais Tauragės girininkijoje pasodino 900 pušaičių.

Mokytojos A. Knistautienė ir L. Macijauskaitė parengė parodą-kompoziciją iš antrinių žaliavų „Kūrybiniai sprendimai Kalėdinei puošybai tvaraus švenčių laukimo kontekste“, kuri buvo eksponuota Tauragės Pagalbos mokytojui ir mokiniui centre.

Mūsų veikla buvo pastebėta. Tauragės r. sav. organizuotoje konferencijoje „Žali ir gyvybingi miestai“ metu Tauragės VRCM „Pušelė“ įteikta Tauragės mero padėka už tvarumą skatinančių edukacinių erdvių kūrimą.

**Tauragės VRCM „Pušelė“ tapo EKO mokyklų tinklo nare,** pasirašyta bendradarbiavimo sutartis su EKO mokyklų tinklo koordinatoriumi – Kauno Prezidento Valdo Adamkaus gimnazija.

* 1. **Uždavinys. Kurti funkcionalią ugdymo(si) aplinką.**

Siekiant įgyvendinti šį uždavinį buvo skiriama dėmesio lauko aplinkos tobulinimui: lauko aikštelės papildytos nauju įrenginiu – lauko žaidimų kompleksu, kartu įrengta vienos lauko aikštelės danga, 2 spyruokliukai, įrengtos 2 naujos lauko erdvės: „Meistrelių“ kampelis, suoliukai aplink mokykloje augančius medžius

Atsižvelgiant į bendruomenės siūlymus iš dalyvaujamojo biudžeto lėšų įsigyti baldai (foteliukai ir staliukas) mokyklos fojė.

Lauko klasėje „Gyvenimo laboratorija“ įrengtos stiklinės durys. Nuolat atnaujinamas/papildomas turimas lauko žaidimų inventorius.

Lauko įranga prižiūrima, vykdoma lauko žaidimų aikštelių patikra, 90 proc. atitinka HN. Buvo sutvarkytas mokyklos kiemas: išlygintos išsiklaipusios trinkelės, įrengta vieta dviračiams laikyti, nupirkta ir įrengta dviračių stoginė.

Nupirkta IKT priemonių: interaktyvios grindys, 1 stacionarus, 3 nešiojami, 6 planšetiniai kompiuteriai. Įsigyta žaislų, konstruktorių bei kitų patirtinei, STEAM veiklai skirtų priemonių (už 4000 Eurų) bei priemonių ugdymo reikmėms užtikrinti (už 4000 Eur). Specialiųjų poreikių mokinių nusiraminimo erdvėms įrengti nupirkta sėdmaišių.

**2 Tikslas. Stiprinti bendruomeniškumą ir socialinę partnerystę.**

**2.1. Uždavinys. Tobulinti bendradarbiavimu grįstą įstaigos veiklą.**

Siekiant įgyvendinti šį uždavinį buvo 2 kartus per metus buvo organizuojami Tėvų susirinkimai, kuriuose tėvai buvo supažindinami su ugdymo programomis, mokyklos darbo ypatumais, vaikų pasiekimais. Vyko 2 atvirų durų dienos: naujai ugdymo įstaigą pradedančių lankyti mokinių tėvams bei rugsėjo 1-oji. Tėvai buvo kviečiami kaip ugdymo partneriai dalyvauti mokyklos grupių/klasių organizuojamuose renginiuose, tokių renginių grupių ir klasių komandos suorganizavo vidutiniškai 2 per metus. Vyko 2 susitikimai su Tėvų aktyvu siekiant išsiaiškinti jų nuomones planuojant 2024 metų veiklą. Buvo atlikta 1 tėvų apklausa. Tėvų aktyvumas vidutiniškas: mokyklos veiklos kokybės vertinimo apklausose dalyvavo 70 proc. tėvų. Rezultatas: dauguma tėvų (95–98 proc.) patenkinti mokykloje organizuojama veikla.

Vyko tradicinis renginys „Augink mane savo pavyzdžiu 2023“, vaikai kartu su savo tėveliais bei mokyklos darbuotojais Tauragės girininkijoje pasodino 900 pušaičių.

Siekiant glaudesnio bendruomenės narių bendradarbiavimo buvo organizuojami įvairūs renginiai: Rugsėjo 1-osios popietė, Mokytojo dienos paminėjimas (išvyka į Lekėčius, šakočio kepimo edukaciją), „Žibintų šventė“ (Padėkos diena), kurios metu buvo įteiktos nominacijos 3 labiausiai nusipelniusiems mokyklos darbuotojams, organizuota kalėdinė išvyka į Palangos koncertų salę. Buvo vykdomas projektas „Iš širdies į širdį“ – visi darbuotojai buvo pasveikinti gimtadienio proga. Įgyvendintas vertybių projektas (mėnesio vertybė integruojama į ugdomąją veiklą). Buvę mokyklos darbuotojai buvo pasveikinti Mokytojo dienos bei Kalėdų švenčių proga rankų darbo atvirukais, kuriuos pagamino patys bendruomenės nariai.

Antrus metus iš eilės mokykla organizavo visą bendruomenę sutelkusią akciją „Dovanėlės maltiečiams“. Kalėdiniu laikotarpiu mokyklos darbuotojai nešė produktus, kartu su vaikais kepė sausainius, juos puošė, pakavo. Šv. Mišių, kuriose dalyvavo visa mokyklos bendruomenė, metu palaimintos dovanos buvo nuvežtos seneliams. Senelius aplankė ir mokiniai.

Darbuotojams pasiūloma įsitraukti į mokyklos veiklą formuojant ar atknaujinant darbo grupes. Į mokyklos sprendimų priėmimą įtraukiama ne mažiau kaip 80 proc. darbuotojų, aktualūs klausimai aptariami Mokytojų taryboje, Mokyklos taryboje, aptarnaujančio personalo susirinkimuose.

**2.2. Uždavinys. Stiprinti pedagogų kompetencijas bei lyderystę**.

Įgyvendinant šį uždavinį skirta dėmesio vadovų ir mokytojų kompetencijų tobulinimui. Pedagogai kvalifikaciją tobulino vidutiniškai 8 dienas (48 valandas per metus). Mokyklos pedagogams buvo suorganizuoti 2 mokyklos prioritetus atliepiantys mokymai, seminarai. Mokyklos pedagogams buvo suorganizuota mokyklos prioritetus atliepianti tobulinimo programa (5 moduliai): „Mokyklos bendruomenės mokymasis: tinklaveika, partnerystė, bendradarbiavimas ir veikimas kartu“ (40 val.). 1 darbuotoja išklausė Specialiosios pedagogikos ir specialiosios psichologijos kursus. Kvalifikaciją tobulino ir mokykloje dirbančios mokytojų padėjėjos: mokymų programą, skirtą mokytojų padėjėjams „Mokytojų padėjėjų kompetencijų didinimas dalyvaujant ugdymo procese“ (40 val.) išklausė 1 darbuotoja. Pedagogams ir mokytojų padėjėjoms buvo sudarytos galimybės kelti kvalifikaciją nuotoliniu būdu Ugdymo meistrai platformoje.

Siekiant pedagogų lyderystės buvo skatinama dalijimosi praktika. Mokytojai parengė ir pristatė pranešimus už mokyklos ribų: pristatytas 1 pranešimas respublikinėje ikimokyklinio ugdymo mokytojų metodinėje praktinėje konferencijoje „Geroji patirtis įgyvendinant metodinę priemonę „Žaismė ir atradimai“ (Z. Trakšelienė), 2 pranešimai Mokyklos organizuotoje respublikinėje metodinėje-praktinėje konferencijoje „Pažink. Atrask. Patirk. – II“ (Z. Trakšelienė, I. Naujokienė). Direktorės pavaduotoja E. Lelienė Tauragės miesto ir rajono metodiniame pasitarime pristatė STEAM veiklų patirtį Tauragės VRCM „Pušelė“.

 Vyko 4 pedagogų pozityvios patirties pasidalijimai metodinėse grupėse, kuriuose pristatyti 8 pranešimai. Vyko vidiniai kolegialaus bendradarbiavimo mokymai „Mokausi per patyrimą“, taip pat „Kolega – kolegai“ susiję su praktiniais patarimais rašantiems ataskaitas, charakteristikas.

Buvo parengtos 3 paraiškos finansavimui gauti: iš Tauragės rajono savivaldybės neįgaliųjų socialinės integracijos programos (8000 Eur.), vaikų ir jaunimo meninės saviraiškos skatinimo programos (400 Eur.) bei Tauragės r. savivaldybės visuomenės sveikatos rėmimo programos (2000 Eur.).

Mokyklos mokytojai ir mokiniai, mokinių komandos dalyvavo 15 konkursų. Už aktyvų dalyvavimą gautos padėkos bei atminimo dovanėlės. Mokykloje surengtos 4 kūrybinių darbelių parodos: „Mano žalias miestas – Tauragė“, „Futboliukas“, tarptautinei neįgaliųjų dienai - ,,Po angelo sparnu“, pasaulinei gyvūnų dienai – „Gyvūnai mano draugai“.

Buvo vykdoma pedagogų atestacija, 1 pedagogė įgijo aukštesnę kvalifikacinę kategoriją – vyresniojo mokytojo kvalifikacinė kategorija.

Dauguma (95 proc.) mokytojų dalyvavo mokyklos veiklos kokybės įsivertinimo procesuose, vyko kasmetinė pedagogų veiklos savianalizė, nusimatant tobulėjimo kryptis.

Mokykla vykdė metodinio centro „Zipio draugai“ ir „Obuolio draugai“ funkcijas.

**2.3. Uždavinys. Stiprinti socialinę partnerystę.**

Siekiant įgyvendinti šį uždavinį buvo suorganizuotos 2 metodinės išvykos: „Specialiųjų ugdymosi poreikių turinčių mokinių ugdymo iššūkiai ir galimybės” (vykta į Kauno Petro Daunio ugdymo centrą ir Kauno šv. Roko mokyklą) bei „Edukacinės erdvės – ugdymo kokybei“ (vykta į Joniškio lopšelį-darželį „Vyturėlis“ ir Šiaulių „Spindulio“ ugdymo centrą).

Pasirašytos 4 bendradarbiavimo sutartys: su Joniškio lopšeliu-darželiu „Vyturėlis“, Tauragės meno mokykla, Tauragės PMMC. Mokyklai tapus EKO tinklo pasirašyta sutartis su EKO mokyklų tinklo koordinatore – Kauno Prezidento Valdo Adamkaus gimnazija.

Suorganizuota respublikinė metodinė-praktinė konferencija „Pažink. Atrask. Patirk.-II“, kurioje dalyvavo pedagogės iš Gargždų, Joniškio, Šilalės, Tauragės miesto ir rajono. Pristatyti 9 pranešimai, pravestos 4 meistriškumo pamokos.

Mokytojos A. Knistautienė ir L. Macijauskaitė parengė parodą-kompoziciją iš antrinių žaliavų „Kūrybiniai sprendimai Kalėdinei puošybai tvaraus švenčių laukimo kontekste“, kuri buvo eksponuota Tauragės Pagalbos mokytojui ir mokiniui centre.

Bendradarbiaujant su Tauragės maltiečiais, Tauragės Švč. Trejybės parapija suorganizuotas gerumo renginys „Dovanėlės maltiečiams“.

Graži bendrystė sieja įstaigą su kitomis Tauragės ikimokyklinio ugdymo įstaigomis, kviečiame vieni kitus į organizuojamus renginius. Tauragės VRCM „Pušelė“ suorganizavo renginį „Vaikystės

kiemas“, skirtas Tarptautinės vaikų gynimo dienai bei Tauragės – Lietuvos kultūros sotinės – metų paminėjimui. Jame dalyvavo Tauragės miesto ikimokyklinio ugdymo įstaigų vaikai. Taip pat vyko bendri renginiai su Tauragės l.- d. „Ažuoliukas“: „Pasidalinkime draugyste“ bei „Šviesoforo šventė“.

**Kiti kriterijai.**

**Pagalbos teikimas.**

2023 m. sistemingai ir nuosekliai mokykloje buvo teikta švietimo pagalba: 112 ugdytinių teikta logopedinė pagalba, specialioji pedagoginė pagalba 29 ikimokyklinio amžiaus vaikams, 27 ugdytiniai lankė individualius judesio korekcijos mokytojo užsiėmimus. Mokyklos VGK nutarimu 53 vaikai lankė „Linksmųjų pėdučių“ užsiėmimus.

VGK nariai teikė individualią metodinę pagalbą grupių mokytojoms dėl darbo su sveikų vaikų grupėse integruotai ugdomais specialiųjų poreikių vaikais.

VGK per ataskaitinį laikotarpį organizavo 15 posėdžių. Jų metu buvo pritarta VGK veiklos plano 2023 metams projektui, patvirtinti pagalbos gavėjų sąrašai, pritarta specialiųjų ugdymosi poreikių mokinių programoms, aptarti programų integravimo į ugdymo procesą klausimai, priemonės, taikomos sveikatingumui stiprinti, mokinių socializacijos sėkmingumas ir problemos, sprendimo galimybės, pagalbos teikimo efektyvumas. VGK posėdžiuose sistemingai buvo aptariami mokinių pasiekimai.

**Mokyklos veiklos kokybės įsivertinimas**.

2023 m. spalio mėn. Google Forms Microsoft 365 platformoje atlikta mokytojų apklausa „Plačiojo įsivertinimo apklausa mokytojams 2023 m.“. Platusis įsivertinimas atskleidė šiuos rezultatus (išreitinguota pagal svarbumą):

|  |  |
| --- | --- |
| **5 aukščiausios vertės** | **5 žemiausios vertės** |
| 1. Mokytojai užtikrina, kad kiekvieną dieną teisės aktais nustatytą laiką vaikai praleistų gryname ore | 100% | 1. Vaikai savo iniciatyva pasirenka veiklą ir priemones, įsitraukia į veiklą ir ją plėtoja | 6,25% |
| 2. Mokykla atvira pokyčiams, dalyvauja švietimo gerinimo projektuose | 100% | 2. Tobulinant mokyklą atsižvelgiama į tėvų ir vaikų nuomonę | 6,25% |
| 3. Vaikai žino kokio elgesio iš jų tikimasi ir laikosi grupės taisyklių | 81% | 3. Vaikai su manimi kalbasi apie jausmus, mokosi atpažinti ir tinkamai reikšti emocijas | 6,25% |
| 4. . Mokytojas stebi vaikų fizinę ir psichikos sveikatą, atpažįsta netinkamo elgesio su vaiku, ar vaiko nepriežiūros požymius ir apie tai informuoja Vaiko gerovės komisiją | 81% | 4. Vaikai drąsiai eksperimentuoja, tyrinėja | 6,25% |
| 5. Mokytojai dienos metu skiria laiko įvairiems vaikų žaidimams kaip pagrindinę vaikų raidą ir ugdymąsi skatinančią veiklą | 75% |  |  |

Plačiojo mokyklos veiklos kokybės įsivertinimo rezultatai atskleidžia, kad mokykla save identifikuoja kaip aktyvią, įvairiuose švietimo projektuose dalyvaujančią įstaigą. Mokykloje aktyvi VGK veikla: į ją kreipiasi mokytojai, susidūrę su ugdymo organizavimo sunkumais. Taip pat siekiama, kad būtų laikomasi higienos normų: vaikai kasdien vedami į lauką. Ataskaita rodo, kad mokytojai supranta žaidimo svarbą vaiko asmenybės ir įgūdžių formavimui, ir naudoja jį ugdymo procese.

Tobulintinos sritys – spontaniškos vaiko veiklos organizavimas, vaiko emocijų pažinimas bei tėvų įtraukimas į mokyklos bendruomenės gyvenimą ir veiklą.

2023 m. lapkričio mėn. Google Forms Microsoft 365 platformoje vykusi Tėvų apklausa apie mokyklos veiklos kokybę atskleidė šias tendencijas:

|  |  |
| --- | --- |
| **5 aukščiausios vertės** | 1. **žemiausios vertės**
 |
| 1.Bendraudamas su mokytoju suteikiu informacijos apie vaiko stiprybes, aptariu vaiko pasiekimus ir daromą pažangą. | 100% | 1. Bendrų veiklų metu sudaro galimybes šeimoms geriau pažinti vieni kitus. | 70% |
| 2. Mano vaikas mokomas elgtis pagarbiai, grupės taisyklės pateiktos visiems vaikams suprantamais būdais. | 100% | 2. Mano vaikas į mokyklą eina su džiaugsmu. | 72% |
| 3. Esu patenkintas, kad mano vaikas mokosi būtent šioje mokykloje. | 98% | 3. Mano vaikas mokykloje dalinasi žaislais, knygelėmis. | 74% |
| 4. Mokytojas informuoja mane apie vaikui kylančias problemas ir aiškinasi kaip jas spręsti. | 98% | 4. Ugdymosi erdvių kūrimas ar modifikavimas aptariamas kartu su tėvais. | 78% |
| 5. Mokykla yra kūrybinga , taiko švietimo naujoves, dalyvauja įvairaus lygio projektuose. | 94% | 5. Esant poreikiui, mano vaikas gali gauti reikalingą mokykloje dirbančių specialistų pagalbą. | 82% |

Apklausa rodo, kad tėvai teigiamai įvertino tiek mokyklos sukurtą fizinę, tiek emocinę aplinką: nuolat tobulinama mokyklos vidaus ir lauko ugdymosi aplinka, skiriama dėmesio vaiko psichinei-emocinei sveikatai. Tėvų nuomone, mokykla yra kūrybinga, taikanti švietimo naujoves, dalyvaujanti įvairaus lygio projektuose. Grupėse aiškios taisyklės vaikams, skiriama dėmesio problemų identifikavimui bei sprendimui. Anketos duomenimis, 98 proc. tėvų yra patenkinti, kad jų vaikas mokosi būtent šitoje mokykloje. Tačiau atkreiptinas dėmesys, kad kai kurie tėvai pasigenda renginių, kuriuose galėtų labiau pažinti savo vaiko grupės ar klasės benduomenę. Siektina glaudžiau bendradarbiauti su šeima ir labiau įtraukti ją į mokyklos bendruomenės gyvenimą.

Į šiuos aspektus atsižvelgta rengiant 2024 m. metinį veiklos planą.

**Asignavimai 2023 metais**:

|  |  |
| --- | --- |
|  | **Asignavimai 2023 m. Eur** |
| Savivaldybės biudžeto lėšos | 702363 |
| Mokymo lėšos | 693181 |
| Specialių tikslinių dotacijų lėšos | 37873 |
| Spec. lėšos | 73886 |
| 1,2 % GPM parama | 2085,26 |
| Kita parama | 1000 |
| Projektai iš savivaldybės | 19100 |
| Neįgaliųjų socialinės integracijos programa | 8000 |
| Vaikų ir jaunimo meninės saviraiškos skatinimo programa | 400 |
| Savivaldybės visuomenės sveikatos programų rėmimo specialioji programa | 2000 |
| Švietimo rėmimo programa | 5700 |
| Vaikų socializacijos programa (vasaros stovykla) | 3000 |
| VISO | 1507302 |

**SITUACIJOS ANALIZĖ**

|  |  |
| --- | --- |
| STIPRYBĖS | SILPNYBĖS |
| * Pritaikyta ugdymui, saugi, estetiška vidaus ir lauko aplinka.
* Projektinių veiklų įvairovė.
* Sveikatą stiprinanti mokykla.
* Vykdoma specialiųjų poreikių mokinių įtrauktis. Teikiama kompleksinė švietimo pagalba.
* Mokykloje vaikų maitinimo paslaugą teikia pati įstaiga.
* Kryptingas ekologinis ugdymas (EKO tinklo mokykla)
* STEAM veiklų įvairovė.
 | * Mokytojų IKT kompetencijų stoka.
* IKT bazės atnaujinimas
* IKT taikymas ugdymo procese.
* Mokytojų lyderystės stoka dalijantis patirtimi.
 |
| GALIMYBĖS | GRĖSMĖS |
| * Bendradarbiavimas su socialiniais partneriais.
* Dalyvavimas tarptautiniuose projektuose.
* Finansavimo pritraukimas iš alternatyvių šaltinių.
 | * Didėja vaikų, turinčių didelių ir labai didelių specialiųjų ugdymosi poreikių, skaičius.
* Mokyklos II korpusui reikalinga vidaus renovacija.
* Pedagogų trūkumas.
 |

**2024 METŲ TIKSLAI**

2024 m. prioritetai:

* Dėmesys kiekvieno poreikiams.
* Patirtinis mokymasis, STEAM veikla.
* Sveikatos stiprinimas.
* Tautiškumo, pilietiškumo ugdymas.
* Ekologinis ir aplinkosauginis ugdymas.

**1 Tikslas. Gerinti ugdymo kokybę plėtojant pažangių ugdymo(si) metodų bei edukacinių priemonių taikymą kasdieninėje ugdomojoje veikloje.**

1.1. Užtikrinti ugdymosi kokybę, sudarant sąlygas vaikams aktyviai veikti, tyrinėti, pasirinkti ir išbandyti skirtingas veiklas bei mokymosi būdus.

1.2. Uždavinys. Sudaryti sąlygas tvaraus gyvenimo įgūdžių formavimui, ugdant ekologinį sąmoningumą, sveikos gyvensenos nuostatas.

1.3. Uždavinys. Kurti jaukią, funkcionalią ugdymo(si) aplinką.

**2 Tikslas**. **Stiprinti bendruomeniškumą.**

2.1. Uždavinys. Tobulinti bendradarbiavimu grįstą įstaigos veiklą.

2.2 Uždavinys. Sudaryti sąlygas pedagogų kompetencijų plėtotei (IKT ir kt. sritys) bei lyderystei.

**1 Tikslas. Gerinti ugdymo kokybę plėtojant pažangių ugdymo(si) metodų bei edukacinių priemonių taikymą kasdieninėje ugdomojoje veikloje.**

|  |  |  |  |  |
| --- | --- | --- | --- | --- |
| **Eil. Nr.** | **Veiklos/****priemonės pavadinimas** | **Atsakingas/vykdytojai** | **Laukiamas rezultatas/kriterijus** | **Atsiskaitymas** |
| ***1.1. Uždavinys. Užtikrinti ugdymosi kokybę, sudarant sąlygas vaikams aktyviai veikti, tyrinėti, pasirinkti ir išbandyti skirtingas veiklas bei mokymosi būdus*.** |
| 1.1.1. | Ugdymo turinio įgyvendinimas | Direktoriaus pavaduotojas ugdymui, mokytojai,metodinių grupių pirmininkai | 1. Atnaujinama ikimokyklinio ugdymo programa „Vaikystės takeliu“.
2. Mokytojai sistemingai peržiūri ir atnaujina ugdymo turinį (90 proc.).
3. Mokytojai diferencijuoja ir individualizuoja ugdomąją medžiagą, atsižvelgdami į gabių ir specialiųjų poreikių turinčių mokinių poreikius (90 proc.).
4. Stebima mokinių pažanga, 2 k. per metus vertinami vaikų pasiekimai.
5. Spec. poreikių mokinių rezultatai aptariami VGK ir Mokytojų tarybos posėdžiuose (2 k. per metus).
6. Mokiniams, turintiems SUP, teikiama kvalifikuota švietimo specialistų (logopedo, spec. pedagogo, judesio korekcijos mokytojo) pagalba (90 proc.).
7. Stebimų veiklų analizė rodo, kad ugdymo personalizavimas vykdomas (80 proc.)
 | Metodinėse grupėse, VGK |
| 1.1.2. | Mokinių socialinės-emocinės sveikatos stiprinimas | Direktoriaus pavaduotojas ugdymui, direktoriaus pavaduotojas ūkio reikalams, mokytojai,SSGG | 1. Grupėse/klasėse kuriama struktūruota aplinka (90 proc.).
2. Grupėse/klasėse įrengtos ramybės erdvės (90 proc.).
3. Vykdomos socialinio emocinio ugdymo programos „Zipio draugai“ (2 gr.), „Kimochis“ (3 gr.).
4. Organizuojami renginiai, gerinantys emocinę vaikų sveikatą, akcija „Be patyčių“ ir „Tolerancijos diena“.
5. Išvykos (pagal grupių planus).
 | SSGG, Mokytojų taryboje |
| 1.1.3. | Sveikos gyvensenos ugdymas | Mokytojai, SSGG,kūno kultūros mokytojas, judesio korekcijos mokytojas | 1. Įgyvendinamas SSGG planas (90 proc.).
2. Vykdoma SSGG plano analizė ir aptarimas (1–2 kartus per metus).
3. Organizuojamos kūno kultūros pamokėlės ikimokyklinio amžiaus vaikams (1 k./sav.).
4. Įgyvendinami sveikatą stiprinantys projektai, renginiai, pramogos, sveiko maisto dienos (pagal SSGG ir Metodinių grupių veiklos planus).
 | SSGG |
| 1.1.4. | Galimybės mokinių saviraiškai, unikalumui atskleisti | Direktoriaus pavaduotojas ugdymui, mokytojai | 1. Vykdomos 4 neformaliojo švietimo programos.
2. Mokslo metų pabaigoje analizuojamas NŠ programų veiksmingumas bei poreikis (MT, programų vadovų, administracijos susirinkimas).
3. Į neformaliojo švietimo veiklas įtraukiama ne mažiau 80 proc. mokinių.
4. Dalyvavimas konkursuose, parodose (1 k. per metus).
5. Teminė savaitė „Vaikai vaidina vaikams“.
6. Organizuojamas rajoninis „Raiškiojo skaitymo konkursas“.
7. Vaikų piešinių parodėlė.
 | Metodinėje taryboje, Mokytojų taryboje |
| 1.1.5. | Mokinių komunikacinių gebėjimų stiprinimas | Direktoriaus pavaduotojas ugdymui, mokytojai | 1. Vaidybiniai-siužetiniai žaidimai. Sukuriama kūrybiniams žaidimams palanki aplinka (3 k. per savaitę).
2. Vokaliniai pratimai artikuliacijai, dikcijai prieš muzikinius ir kūrybinius užsiėmimus (muzikos pamokėlės).
3. Mankštos rankų smulkiesiems plaštakos raumenims vaikams, turintiems nustatytus kalbos ir komunikacijos sutrikimus (logopedo ir judesio korekcijos mokytojo valandėlės).
4. Pirštukų žaidimai (ryto rato metu).
5. Priemonių „Bendraukime paveikslėliais“ naudojimas (pagal poreikį).
 | Metodinėse grupėse |
| 1.1.6. | Inovatyvaus, patirtinio mokymosi plėtra, integruojant STEAM | Direktoriaus pavaduotojas ugdymui, mokytojai, metodinių grupių pirmininkai | 1. Įgyvendinamas STEAM veiklų planas (90 proc.).
2. Mokytojai planavimo dokumentuose nusimato inovatyvias veiklas (80 proc.).
3. Ugdymo procese taikoma metodinės medžiagos „Žaismė ir atradimai“ temos (70 proc.).
4. Edukacinių lauko erdvių išnaudojimas.
5. Dalyvavimas projektuose STEAM tema.
6. Edukacinės išvykos (pagal grupių planus).
 | STEAM darbo grupė, Mokytojų taryba |
| 1.1.7. | Mokymasis ne mokykloje | Direktoriaus pavaduotojas ugdymui, mokytojai | 1. Mokytojai organizuoja veiklas/pamokas ne mokykloje (išvykos, lauko ar kitos mokyklos erdvės), 2 per metus.
2. Netradicinio ugdymo dienos: lipdymo, eksperimentų, 2 per metus.
3. Aktyvus turimų lauko erdvių naudojimas ugdymui (pagal poreikį).
 | Metodinėse grupėse, Mokytojų taryboje |
| 1.1.8. | Grupių, įstaigos metinių ir tęstinių projektų įgyvendinimas | Direktoriaus pavaduotojas ugdymui, mokytojai, metodinių grupių pirmininkai | 1. Grupės/klasės parengia arba dalyvauja kitų parengtame bent viename projekte (90 proc.).
2. Mokiniai įtraukiami į projektinę veiklą (90 proc.).
3. Parengiama ir įgyvendinama mokinių vasaros poilsio užimtumo programa.
4. Mokykloje vykdomas 1 tarptautinis projektas (eTwinning ir kt.).
5. Vykdomas projektas „First LEGO Discovery. Robotiada“ (D. Žiauberienė, J. Ratkevičienė).
 | Mokytojų taryboje |
| ***1.2. Uždavinys. Sudaryti sąlygas tvaraus gyvenimo įgūdžių formavimui, ugdant ekologinį sąmoningumą, sveikos gyvensenos nuostatas.*** |
| 1.2.1. | Ekologinio sąmoningumo ugdymas  |  Direktoriaus pavaduotojas ugdymui, mokytojai,darbo grupė | 1. Komandos, atsakingos už ekologinių idėjų plėtrą, atnaujinimas (Gamtosauginis komitetas). 2. Dalyvavimas ekologiniuose ir aplinkosauginiuose projektuose (1-2 k. per metus, pasirinktinai).3. Kūrybinių dirbtuvių/parodų organizavimas su šeima (1 k. per metus).4. Akcijų organizavimas:* medelių sodinimas;
* švarinam parką/mišką;
* pasodinkime darželiui gėlę;
* inkilų kėlimas.

5. Rūšiavimo kultūros formavimas:* Mokomės teisingai rūšiuoti.
* Grupėse atnaujinamos rūšiavimo dėžės.
* „Žaliojo raštingumo“ paskaitos ir edukacinės dirbtuvėlės.

6. Ilgalaikė akcija „Gyvenkime taupiai“.7. Kitos veiklos pagal EKO veiklos planą. | Mokytojų taryboje |
| 1.2.2. | Meilės gamtai ir aplinkai ugdymas | Direktoriaus pavaduotojas ugdymui, mokytojai,darbo grupė | 1. Aplink mokyklą augančių augalų priežiūra.2. Paukštelių globa/lesinimas žiemą. | Mokytojų taryboje |
| ***1.3. Uždavinys. Kurti funkcionalią ugdymo(si) aplinką.*** |
| 1.3.1. | Lauko aplinkos tobulinimas | Direktoriaus pavaduotojas ugdymui, direktoriaus pavaduotojas ūkio reikalams | 1. Atnaujinama „Tepliukų sienelė“.
2. Atnaujinamas „Užduočių takelis“.
3. Atnaujinama vienos lauko aikštelės danga.
4. Įrengiama lauko erdvė „Svarstyklės“.
5. Įrengiama erdvė „Natūrali pieva“.
6. Vykdoma lauko žaidimų aikštelių patikra, 90 proc. atitinka HN.
7. Atnaujinamas/papildomas turimas lauko žaidimų inventorius.
 | Mokyklos taryboje |
| 1.3.2. | Aplinkos pritaikymas kokybiškam ugdymui | Direktoriaus pavaduotojas ugdymui, direktoriaus pavaduotojas ūkio reikalams | 1. Grupių/klasių aprūpinimas vaizdo projektoriais arba SMART lentomis (1 vnt.)
2. Nupirkta kompiuterių (2–3 vnt.).
3. Įsigyta priemonių ugdymo reikmėms užtikrinti (4000 Eur).
4. Įsigyta žaislų/ugdomųjų priemonių (4000 Eur).
5. Nupirkta priemonių nusiraminimo erdvėms įrengti spec. klasėms (sėdmaišiai, nusiraminimo priemonės ir pan.).
 | Mokyklos taryboje |

**2 tikslas**. **Stiprinti bendruomeniškumą.**

|  |  |  |  |  |
| --- | --- | --- | --- | --- |
| **Eil. Nr.** | **Veiklos/****priemonės pavadinimas** | **Atsakingas/vykdytojai** | **Laukiamas rezultatas/kriterijus** | **Atsiskaitymas** |
| ***2.1. Uždavinys. Tobulinti bendradarbiavimu grįstą įstaigos veiklą.*** |
| 2.1.1. | Bendradarbiavimo ryšių su šeima kūrimas  |  Direktorius,direktoriaus pavaduotojas ugdymui, mokytojai | 1. Organizuojami Tėvų susirinkimai (2 per metus).
2. Tėvai kaip ugdymo partneriai dalyvauja grupių/klasių organizuojamuose renginiuose (2 kartus per metus).
3. Bendri renginiai su mokyklos bendruomene (2 per metus).
4. Tėvai dalyvauja mokyklos veiklos kokybės vertinimo apklausose (70 proc.).
5. Tėvų apklausos rodo tėvų pasitenkinimą mokykloje organizuojama veikla (ne mažiau 70 proc.).
 | Mokytojų taryboje |
| 2.1.2. | Bendruomenės tarpusavio ryšių stiprinimas | Direktorius,direktoriaus pavaduotojas ugdymui, mokytojai | 1. Organizuojami renginiai, stiprinantys bendruomeniškumą (2 per metus).
2. Išvyka su mokyklos bendruomene (1 per metus).
3. Vykdomas projektas „Iš širdies į širdį“ (visų darbuotojų sveikinimas gimtadienio proga).
4. Vertybių projekto įgyvendinimas (mėnesio vertybė integruojama į ugdomąją veiklą).
5. Mokyklos savivaldos stiprinimas, periodiškai atnaujinant darbo grupes.
6. Į mokyklos sprendimų priėmimą įtraukiama ne mažiau kaip 50 proc. darbuotojų.
7. Padėkos diena (savaitė).
 |  |
| ***2.2. Uždavinys. Sudaryti sąlygas pedagogų kompetencijų bei lyderystei (IKT ir kt.) plėtotei.*** |
| 2.2.1. | Pedagogų kompetencijų tobulinimas | Direktorius, direktoriaus pavaduotojas ugdymui | 1. Pedagogai kvalifikaciją tobulina ne mažiau 40 valandų per metus (90 proc.).
2. Mokytojai dalyvauja veiklos kokybės įsivertinimo procesuose (90 proc.).
3. Vyksta kasmetinė pedagogų veiklos savianalizė, nusimatant tobulėjimo kryptis (90 proc.).
4. Organizuojami vidiniai mokymai „Kolega kolegai“.
5. Organizuojami mokyklos prioritetus atliepiantys mokymai, seminarai (2 per metus):

5.1. Ugdymo planavimo, organizavimo kokybės gerinimui.5.2. IKT kompetencijų tobulinimui. | Mokytojų taryboje |
| 2.2.2. | Sudaromos sąlygos mokytojų lyderystei | Direktorius,direktoriaus pavaduotojas ugdymui, mokytojai | 1. Pristatomi pranešimai už mokyklos ribų (3 per metus).
2. Vyksta pedagogų pozityvios patirties pasidalijimai metodinėse grupėse (2 per metus).
3. Organizuojami vidiniai kolegialaus bendradarbiavimo mokymai „Kolega kolegai“ (2 per metus).
4. Mokytojai dalyvauja bent vienoje darbo grupėje (80 proc.).
5. Bendradarbiaujant parengiama projekto paraiška finansavimui gauti (1–2 paraiškos).
6. Metodinės dienos organizavimas (1 per metus).
 | Mokytojų taryboje |
| ***2.3. Uždavinys. Stiprinti socialinę partnerystę.*** |
| 2.3.1. | Bendradarbiavimo ryšių kūrimas su socialiniais partneriais | Direktorius | 1.Naujų partnerystės ryšių užmezgimas (1 bendradarbiavimo sutartis). 2. Vykdomi renginiai/projektai su partneriais (2–3 per metus). | Mokyklos taryboje, Mokytojų taryboje |
| 2.3.2. | Bendradarbiavimas su socialiniais partneriais organizuojant papildomo ugdymo veiklą | Direktorius | Sutarčių sudarymas su neformaliojo švietimo organizatoriais, būrelių „Robotikos akademija“ bei ,,Mažieji išradėjai“ organizavimas | Mokyklos taryboje, Mokytojų taryboje |

**PRIEDAI**

1 priedas. Mokyklos tarybos 2024 metų veiklos planas.

2 priedas. Mokyklos mokytojų tarybos 2024 metų veiklos planas.

3 priedas. Vaiko gerovės komisijos 2024 metų veiklos planas.

4 priedas. Metodinės tarybos 2024 metų veiklos planas.

5 priedas. Ikimokyklinio ir priešmokyklinio ugdymo metodinės grupės 2024 metų veiklos planas.

6 priedas. Specialistų, specialiųjų (lavinamųjų) klasių mokytojų metodinės grupės 2024 metų veiklos planas.

7 priedas. Sveikatos stiprinimo programos „Noriu augti sveikas“ 2024 metų veiklos priemonių planas.

8 priedas. Mokytojų kvalifikacijos tobulinimo 2024 metų planas.

9 priedas. Mokyklos veiklos kokybės įsivertinimo grupės 2024 metų planas.

10 priedas. STEAM veiklų 2024 metų planas.

11 priedas. Ūkinės veiklos 2024 metų planas.

12 priedas. Vaikų slaugytojo 2024 metų veiklos planas.

13 priedas. Visuomenės sveikatos specialisto, vykdančio sveikatos priežiūrą mokykloje 2024 metų veiklos planas.

14 priedas. EKO veiklų planas.